
Les 3 – Werkkaart MEMO

Aktiwiteit 1: 
Bepaal jou reaksiestyl in konfliksituasies deur die aanlyn vasvra te voltooi. 
(Skakel: https://quiz.tryinteract.com/#/61f8b5f77cf1e800184b9298)

Voorbeelde van moontlike antwoorde: 
1. Op grond van jou resultate, plaas 'n regmerkie () langs die styl(e) wat met jou ooreenstem.
	Vermyding / Ontkenning
	

	Inskiklikheid
	

	Mededinging
	

	Samewerking
	

	Ooreenstemming
	



2. Identifiseer TWEE positiewe eienskappe van jou reaksiestyl in konfliksituasies.
	1. Dit dra by tot 'n atmosfeer van harmonie en samewerking. ✔

	2. Dra by tot positiewe verhoudings. ✔



3. Identifiseer TWEE negatiewe eienskappe van jou reaksiestyl in konfliksituasies.
	1. Kan tot selfverwaarlosing lei. ✔

	2. Kan tot 'n gevoel van wrok of ontevredenheid lei. ✔












4. Lees deur die ander reaksiestyle in konfliksituasie en voltooi dan die onderstaande tabel.
	Reaksiestyl in konfliksituasies
	TWEE positiewe eienskappe
	TWEE negatiewe eienskappe

	1. Mededinging
	Individue het 'n hoë vlak van selfvertroue en selfbewussyn. ✔
Dit is doeltreffend om vinnige besluite te neem en doelwitte te bereik. ✔
	Kan tot gespanne verhoudings lei omdat individu op sy/haar eie prestasies fokus. ✔
Ignoreer die gevoelens en behoeftes van ander mense. ✔


	2. Ooreenstemming
	Bevorder samewerking en bereiking van gemeenskaplike doelwit. ✔
Skep balans tussen belange van partye wat lei tot positiewe verhoudings. ✔
	Kan tydrowend wees om verskeie sienings in ag te neem. ✔
Lewer nie altyd die mees regverdige oplossing nie. ✔

	3. Vermyding / Ontkenning
	Kan korttermyn stres verminder deur nie aan die probleem te dink nie. ✔
Dra by tot behoud van vrede en stabiliteit in verhoudings. ✔
	Onopgeloste probleme word al hoe moeiliker om later op te los. ✔
Individue mis geleenthede om persoonlik te groei of selfbewustheid te ervaar. ✔

	4. Samewerking
	Moedig kreatiewe en innoverende probleemoplossing aan. ✔
Ontwikkel sterk en volhoubare verhoudings. ✔
	Tydrowend om alle sienings en belange te koördineer. ✔
Kan moeilik wees om konsensus te bereik wat proses verleng. ✔




Onderwysersnota: Die volgende bykomende inligting kan 'n nuttige uitdeelstuk vir leerders wees. Dit kan aan hul Inhoudsopsomming geheg word.

















Bykomende inligting
Verskillende Reaksiestyle in Konfliksituasies

Inskiklikheid
Dit is wanneer iemand anders ten koste van hom- of haarself toegee (oorgee) in die situasie. So ’n persoon voel meestal ná die situasie ingedoen. Inskiklike individue gee dikwels toe aan die belange van ander, selfs ten koste van hul eie welstand. 
Inskiklike mense dra dikwels by tot 'n atmosfeer van harmonie en samewerking deur nie vas te hou aan hul eie sienings nie. Inskiklikheid kan bydra tot positiewe verhoudings omdat dit die belange en sienings van ander in ag neem.
Diegene wat inskiklik is, mag hul eie behoeftes en belange ignoreer, wat tot selfverwaarlosing kan lei. Deur nie hul eie behoeftes te kommunikeer nie, kan egter later tot 'n gevoel van wrok of ontevredenheid lei.
Mededinging
’n Persoon wat só reageer, dink net aan hom-/haarself, meestal ten koste van die ander persoon. 
Mededingende individue het dikwels 'n hoë vlak van selfvertroue en selfbewussyn, omdat hulle hul eie belange sterk nastreef. In sekere situasies kan 'n mededingende benadering doeltreffend wees om vinnige besluite te neem en doelwitte te bereik.
Mededingende mense is egter geneig om minder op samewerking en meer op individuele prestasie te fokus, wat tot gespanne verhoudings kan lei. Diegene wat sterk mededingend is, kan soms die gevoelens en behoeftes van ander mense ignoreer. 
Ooreenstemming
Met so ’n reaksie word ’n wedersydse ooreenkoms bereik sodat dit vir albei partye regverdig is. 
Ooreenstemming bevorder samewerking en die bereiking van 'n gemeenskaplike doelwit. Hierdie reaksiestyl help dikwels om positiewe verhoudings te handhaaf deur 'n balans tussen die belange van beide partye te skep.
Ooreenstemming kan egter 'n tydrowende proses wees, veral as daar 'n groot verskeidenheid sienings is wat oorweeg moet word. In sekere situasies mag die bereiking van 'n ooreenstemming nie altyd die mees regverdige oplossing vir een of beide partye wees nie.
Vermyding / Ontkenning
Dit is wanneer iemand voorgee dat niks in die situasie hom of haar pla nie. So ’n persoon vermy eerder die konflik as om aandag aan die probleem te gee en dit te probeer oplos. Die kwessie bly dus onopgelos. 
Hierdie reaksiestyl mag dalk korttermyn stres verminder deur die persoon toe te laat om nie aan die probleem te dink nie. Dit kan ook soms bydra tot die behoud van vrede en stabiliteit in sosiale verhoudings, omdat dit konflik kan voorkom.
Deur 'n konflik te ignoreer, kan egter uiteindelik tot onopgeloste probleme lei wat later moeiliker opgelos kan word. Die persoon mag ook 'n geleentheid mis om persoonlik te groei en selfbewustheid te ervaar deur die probleem nie direk aan te spreek nie.
Samewerking
Dit is wanneer ’n persoon of party aanbied om saam met die ander persoon of party te werk om ’n oplossing te vind wat vir almal aanvaarbaar is. 

Samewerking moedig die identifisering van kreatiewe en innoverende oplossings aan omdat verskeie perspektiewe in ag geneem word. Samewerking kan lei tot die ontwikkeling van sterk en volhoubare verhoudings omdat daar saam gewerk word om gemeenskaplike doelwitte te bereik.

Dit kan egter 'n tydrowende proses wees en 'n aansienlike hoeveelheid energie vereis om al die sienings en belange te koördineer. In sekere situasies mag dit moeilik wees om 'n volledige konsensus te bereik, wat tot verdere gesprekke en verhandelings kan lei. 

Aktiwiteit 2: Groepaktiwiteit
Jy sal VYF minute hê om met VYF voorbeelde van verskillende konfliksituasies vorendag te kom. Dink dan aan watter van die volgende konflikoplossingstegnieke jy vir elke scenario wil illustreer. 

Jy en ’n maat  sal EEN van hierdie situasies en die oplossing moet illustreer in 'n speletjie van "Konflik Stomstreke". Maak dus seker jy ken al VYF scenario's en oplossings. 

Voltooi die onderstaande spelkaarte.
	
	Scenario
	Verduidelik HOE om konflikoplossingstegnieke te implementeer.

	Oplossing
	
	

	Selfgelding
	
	

	Luister
	
	

	Gebruik "ek" sinne
	
	

	Selfbeheersing
	
	



Reëls van Konflik Stomstreke:
Een paar in die groep kies 'n kaart. Hulle sal een minuut hê om die scenario illustreer en dan een minuut om die konflikoplossingstegniek te illustreer. Die ander paar in die groep moet probeer raai watter term hulle illusteer. Dit is dan die volgende paar se beurt. Elke paar sal TWEE keer ’n kans kry om te illustreer. Onthou dit is 'n leergeleentheid, nie net 'n toneelspelgeleentheid nie!

Sodra die spel voltooi is, bespreek die volgende met mekaar:
· Watter van hierdie tegnieke vind jy die moeilikste om te implementeer en hoekom?
· Watter van hierdie tegnieke kom vir jou natuurlik?
Leerders sal persoonlike antwoorde vir hierdie aktiwiteit gee.

Aktiwiteit 3: Refleksie

Besin oor jou begrip van die inhoud wat tot dusver gedek is.
1) Beoordeel jou vlak van begrip deur die volgende puntetoekenning vir elke stelling te gebruik:

1 – Sukkel regtig om dit te verstaan
2 – Voel steeds onseker 
3 – Heeltemal vertroud!

	
	STELLING
	1 / 2 / 3

	1.1
	Ek verstaan die term "goeie stres" en kan die simptome van stres in my liggaam herken. 
	

	1.2
	Ek is bewus van die negatiewe neigings binne my konflikoplossingstyl en weet wat  om te doen om dit te verbeter.
	

	1.3
	Ek kan selfgelding met respek toepas.
	

	1.4
	Ek kan omgewingstressors by die huis identifiseer wat my studies beïnvloed.
	

	1.5
	Ek is 'n goeie luisteraar en sal goed kan luister terwyl iemand hul bekommernisse in 'n konfliksituasie kommunikeer sonder om hulle te onderbreek.
	

	1.6
	Ek weet wanneer dit beter is om stil te bly en my emosies te bestuur as om uit te vaar en 'n situasie te vererger.
	



2) Op grond van jou bostaande gradering, in watter area het jy die swakste gedoen? _______________

Watter aspek van van die les moet jy hersien?
__________________________________________________________________________________________________________________________________________________________________________________________________________________________________________________________________
Leerders sal persoonlike antwoorde vir hierdie aktiwiteit gee.

